ครบกำหนดประจำเดือนมาแล้วแต่ประจำเดือนไม่มาแต่มีอาการตกขาวเป็นสีขาวขุ่น จะท้องไหมคะ
สวัสดีครับ สำหรับ อาการประจำเดือนขาด ในผู้หญิงที่เคยมีประจำเดือนมาก่อน มักเกิดจากความผิดปกติของ ไฮโปธาลามัส ต่อมใต้สมอง รังไข่ และมดลูก 1.ความเครียด ความกังวล การออกกำลังกายหนัก ขาดสารอาหาร เจ็บป่วยไม่สบายหนัก ทำให้ ไฮโปธาลามัสทำงานผิดปกติ ประจำเดือนจึงขาดได้ 2.ภาวะเนื้องอกต่อมใต้สมอง เช่น Prolactinoma ทำให้มีอาการตามั่ว ปวดศีรษะ น้ำนมไหลผิดปกติ และประจำเดือนขาด 3.ภาวะถุงน้ำรังไข่ PCOS(Polycystic ovarian syndrome) เป็นภาวะความไม่สมดุล ของฮอร์โมนเพศ มีฮอร์โมนเพศชายมาก ทำให้ไม่เกิดการตกไข่เป็นถุงน้ำรังไข่ จะมีอาการ ไม่มีประจำเดือน หน้ามัน ขนดก สิวเยอะ น้ำหนักมาก ดังนั้นจะเห็นได้ว่าสาเหตุประจำเดือนขาดมีมากมายหลายสาเหตุ การตั้งครรภ์เป็นหนึ่งในสาเหตุนั้น อาการคือ ประจำเดือนขาด คัดตึงเต้านม คลื่นไส้อาเจียน แต่อย่างไรก็ตาม การตรวจการตั้งครรภ์ด้วยชุดตรวจปัสสาวะมีความแม่นยำ อาการตกขาวขุ่น ไม่ได้เป็นอาการแสดงของการตั้งครรภ์ครับ